ᱚᱢᱤᱛ ᱥᱟᱦ

ᱚᱢᱤᱛ ᱚᱱᱤᱞ ᱪᱚᱸᱫᱽᱨᱚ ᱥᱟᱦ (ᱡᱟᱱᱟᱢ ᱒᱒ ᱚᱠᱴᱚᱵᱚᱨ ᱑᱙᱖᱔) ᱫᱚ  ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱱᱤᱛᱚᱜ ᱒᱐᱑᱙ ᱥᱟᱞ ᱠᱷᱚᱱ ᱓᱑ ᱟᱹᱱᱤᱡ ᱚᱲᱟᱜ ᱢᱚᱱᱛᱨᱤ ᱟᱨ ᱒᱐᱒᱑ ᱥᱟᱞ ᱠᱷᱚᱱ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱜᱚᱯᱚᱲᱚ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱠᱷᱚᱱ ᱒᱐᱒᱐ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱑᱐ ᱟᱹᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱠᱷᱚᱱ ᱱᱮᱥᱱᱟᱞ ᱰᱮᱢᱚᱠᱨᱮᱴᱤᱠ ᱮᱞᱟᱭᱮᱱᱥ (ᱮᱱ.ᱰᱤ.ᱮ) ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤ ᱒᱐᱑᱙ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱨᱮ ᱜᱟᱱᱫᱷᱤᱱᱚᱜᱚᱨ ᱠᱷᱚᱱ ᱥᱚᱸᱥᱚᱫᱽ ᱨᱮᱱᱟᱜ ᱞᱟᱛᱟᱨ ᱚᱲᱟᱜ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱢᱟᱬᱟᱝ, ᱩᱱᱤ ᱒᱐᱑᱗ ᱥᱟᱞ ᱠᱷᱚᱱ ᱒᱐᱑᱙ ᱥᱟᱞ ᱫᱷᱟᱹᱨᱤᱡ ᱜᱩᱡᱽᱨᱟᱴ ᱠᱷᱚᱱ ᱥᱚᱸᱥᱚᱫᱽ ᱨᱮᱱᱟᱜ ᱪᱮᱛᱟᱱ ᱚᱲᱟᱜ, ᱨᱟᱡᱽᱭᱚ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾

ᱩᱱᱤ ᱵᱤᱡᱮᱯᱤ ᱨᱤᱱᱤᱡ ᱥᱤᱨᱟᱹ ᱨᱚᱬᱱᱤᱛᱤᱠᱟᱨ, ᱱᱚᱨᱮᱱᱫᱽᱨᱚ ᱢᱳᱫᱤ ᱭᱤᱡ ᱥᱩᱨ ᱥᱚᱯᱚᱦᱚᱫ ᱠᱟᱱᱟᱭ ᱾ ᱩᱱᱤ ᱒᱐᱑᱒ ᱥᱟᱞ ᱠᱷᱚᱱ ᱒᱐᱑᱗ ᱥᱟᱞ ᱫᱷᱟᱹᱨᱤᱡ ᱱᱟᱨᱚᱱᱯᱩᱨᱟ ᱟᱨ ᱑᱙᱙᱗ ᱥᱟᱞ ᱠᱷᱚᱱ ᱒᱐᱑᱒ ᱥᱟᱞ ᱫᱷᱟᱹᱨᱤᱡ ᱥᱚᱨᱠᱷᱮᱡᱽ ᱠᱷᱚᱱ ᱜᱩᱡᱽᱨᱟᱴ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱦᱚᱸ ᱢᱮᱱᱟᱭᱟ ᱟᱨ ᱒᱐᱐᱒ ᱥᱟᱞ ᱒᱐᱑᱒ ᱥᱟᱞ ᱫᱷᱟᱹᱨᱤᱡ ᱢᱳᱫᱤ ᱢᱚᱱᱛᱨᱤᱢᱚᱱᱰᱚᱞ ᱨᱮ ᱜᱩᱡᱽᱨᱟᱴ ᱥᱚᱨᱠᱟᱨᱟᱜ ᱚᱲᱟᱜ, ᱟᱹᱱ ᱟᱨ ᱡᱟᱥᱴᱤᱥ, ᱡᱤᱦᱚᱞ, ᱥᱤᱢᱟᱹ ᱫᱩᱜ ᱫᱚᱦᱚ, ᱥᱤᱵᱷᱤᱞ ᱰᱤᱯᱷᱮᱱᱥ, ᱟᱠᱵᱟᱨᱤ, ᱚᱲᱟᱜ ᱜᱟᱨᱰ, ᱥᱟᱜᱟᱲᱚᱢ, ᱯᱨᱚᱦᱤᱵᱤᱥᱚᱱ, ᱜᱨᱟᱢ ᱨᱟᱠᱥᱚᱠ ᱫᱚᱞ, ᱯᱩᱞᱤᱥ ᱚᱲᱟᱜ, ᱵᱤᱫᱷᱟᱭᱤ ᱟᱨ ᱥᱚᱸᱥᱚᱫᱤᱭ ᱨᱮ ᱯᱚᱱᱚᱛ ᱢᱚᱱᱛᱨᱤ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱠᱚᱞᱮᱡᱽ ᱚᱠᱛᱚ ᱨᱮ, ᱥᱟᱦ ᱫᱚ ᱨᱟᱥᱴᱨᱤᱭᱚ ᱥᱣᱟᱭᱟᱢᱥᱮᱵᱚᱠ ᱥᱚᱝᱜᱷᱚ (ᱟᱨ.ᱟᱨ.ᱮᱥ) ᱨᱤᱱᱤᱡ ᱯᱟᱹᱴᱷᱩᱣᱟᱹ ᱪᱟᱸᱜᱟ ᱾ ᱑᱘  ᱵᱚᱪᱷᱚᱨ ᱩᱢᱚᱨ ᱨᱮ ᱩᱱᱤᱫᱚ ᱮᱵᱤᱵᱷᱤᱯᱤ ᱨᱮ ᱢᱤᱫ ᱯᱚᱫᱽ ᱧᱟᱢ ᱠᱮᱜᱼᱟ ᱟᱨ ᱑᱙᱘᱗ ᱥᱟᱞ ᱨᱮ ᱵᱤᱡᱮᱯᱤ ᱨᱮ ᱥᱮᱞᱮᱫ ᱮᱱᱟᱭ ᱾

᱒᱐᱑᱔ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱚᱠᱛᱚ ᱥᱟᱦ ᱫᱚ ᱥᱤᱧᱚᱛ ᱨᱤᱱᱤᱡ ᱟᱹᱰᱤ ᱢᱟᱨᱟᱝ ᱟᱨ ᱨᱟᱡᱽᱟᱹᱨᱤᱭᱟᱹ ᱞᱮᱠᱟᱛᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱯᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱡᱮᱯᱤ ᱤᱱ ᱪᱟᱨᱡᱽ ᱮ ᱛᱟᱦᱮᱸ ᱠᱟᱱᱟᱭ ᱾ ᱵᱤᱡᱮᱯᱤ ᱟᱨ ᱱᱚᱣᱟ ᱮᱱᱰᱤᱮ ᱫᱚ ᱘᱐ ᱠᱷᱚᱱ ᱗᱓ ᱢᱟᱹᱪᱤᱭ ᱡᱤᱛᱟᱹᱣ ᱮᱱᱟᱭ ᱾ ᱚᱨᱡᱚ, ᱥᱟᱦ ᱫᱚ ᱡᱟᱹᱛᱤᱭᱟᱹᱨᱤ ᱥᱛᱟᱨ ᱨᱮ ᱧᱩᱛᱩᱢᱮᱱᱟᱭ ᱟᱨ ᱡᱩᱞᱟᱭ ᱒᱐᱑᱔ ᱥᱟᱞ ᱨᱮ ᱚᱱᱟ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱦᱟᱞ ᱮᱱᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱛᱟᱭᱚᱢ ᱠᱷᱚᱱ ᱟᱹᱰᱤ ᱜᱟᱱ ᱯᱚᱱᱚᱛ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱢᱤᱫ ᱜᱟᱶᱛᱟ ᱟᱨ ᱢᱮᱢᱵᱟᱨᱥᱤᱯ-ᱯᱨᱚᱢᱚᱥᱟᱱᱟᱞ ᱯᱟᱴ ᱮ ᱮᱱᱮᱡ ᱠᱮᱜᱼᱟᱭ ᱾ ᱟᱡᱟᱜ ᱮᱛᱚᱦᱚᱵ ᱵᱟᱨ ᱥᱮᱨᱢᱟ ᱨᱮ, ᱵᱤᱡᱮᱯᱤ ᱫᱚ ᱢᱚᱦᱟᱨᱟᱥᱴᱨᱚ, ᱦᱚᱨᱤᱭᱟᱬᱟ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱡᱷᱟᱨᱠᱷᱚᱸᱰ ᱟᱨ ᱟᱥᱟᱢ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟᱭ ᱾ ᱢᱮᱱᱠᱷᱟᱱ ᱒᱐᱑᱕ ᱥᱟᱞ ᱨᱮ ᱫᱤᱞᱞᱤ ᱟᱨ ᱢᱟᱨᱟᱝ ᱥᱟᱢᱟᱝ ᱯᱚᱱᱚᱛ ᱵᱤᱦᱟᱨ ᱨᱮ ᱦᱟᱨᱟᱣ ᱮᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱚᱢᱤᱛ ᱚᱱᱤᱞ ᱪᱚᱸᱫᱽᱨᱚ ᱥᱟᱦ ᱟᱜ ᱡᱟᱱᱟᱢ ᱫᱚ ᱒᱒ ᱚᱠᱴᱚᱵᱚᱨ ᱑᱙᱖᱔ ᱥᱟᱞ ᱨᱮ ᱢᱩᱢᱵᱟᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱚᱱᱤᱭᱟ ᱡᱟᱹᱛᱤ ᱨᱤᱱᱤᱡ ᱢᱤᱫ ᱜᱩᱡᱽᱨᱟᱴᱤ ᱦᱤᱱᱫᱩ ᱜᱷᱟᱨᱚᱸᱡᱽ ᱠᱷᱚᱱᱮ ᱦᱤᱡᱩᱜᱼᱟ ᱛᱟᱦᱮᱸᱫ ᱾

ᱮᱛᱚᱦᱚᱵ ᱨᱟᱡᱽᱟᱹᱨᱤ ᱡᱤᱭᱚᱱ
ᱨᱟᱡᱽᱟᱹᱨᱤ ᱨᱮ ᱵᱚᱞᱚᱱ
ᱥᱟᱦ ᱫᱚ ᱟᱡᱟᱜ ᱨᱟᱡᱽᱟᱹᱨᱤ ᱠᱟᱹᱢᱤ ᱮᱛᱚᱦᱚᱵ ᱫᱚ ᱑᱙᱘᱓ ᱥᱟᱞ ᱨᱮ ᱟᱨ.ᱮᱥ.ᱮᱥ ᱨᱤᱱᱤᱡ ᱯᱟᱹᱴᱷᱩᱣᱟᱹ ᱪᱟᱸᱜᱟ, ᱟᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱪᱮᱠᱟ ᱞᱮᱫ ᱛᱟᱦᱮᱸᱫ ᱾ ᱢᱳᱫᱤ ᱟᱜ ᱯᱟᱨᱴᱤ ᱨᱮ ᱥᱮᱞᱮᱫᱚᱜ ᱠᱟᱱ ᱢᱤᱫ ᱥᱮᱨᱢᱟ ᱢᱟᱬᱟᱝ, ᱩᱱᱤ ᱑᱙᱘᱗ ᱥᱟᱞ ᱨᱮ ᱵᱤᱡᱮᱯᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱑᱙᱘᱗ ᱥᱟᱞ ᱨᱮ ᱵᱤᱡᱮᱯᱤ ᱨᱮᱱᱟᱜ ᱭᱩᱵᱟ ᱪᱟᱸᱜᱟ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱠᱟᱹᱢᱤᱭᱟᱹ ᱵᱮᱱᱟᱣ ᱮᱱᱟᱭ ᱾ ᱩᱱᱤ ᱠᱟᱹᱡ-ᱠᱟᱹᱡ ᱛᱮ ᱵᱤᱡᱮᱣᱟᱭᱮᱢ ᱦᱟᱭᱟᱨᱟᱠᱤ ᱨᱮ ᱪᱮᱛᱟᱱ ᱨᱟᱠᱟᱵ ᱮᱱᱟᱭ, ᱡᱟᱦᱟᱸᱨᱮ ᱩᱱᱤᱫᱚ ᱣᱟᱨᱰ ᱥᱩᱛᱨᱮᱛ, ᱛᱟᱞᱩᱠᱟ ᱥᱩᱛᱨᱮᱛ, ᱯᱚᱱᱚᱛ ᱥᱩᱛᱨᱮᱛ, ᱡᱚᱜᱚ ᱯᱟᱨᱥᱮᱛ ᱟᱨ ᱢᱟᱨᱟᱝ ᱥᱩᱛᱨᱮᱛ ᱥᱟᱶᱛᱮ ᱵᱷᱤᱱᱟᱹ ᱵᱷᱤᱱᱟᱹ ᱯᱚᱫᱽ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾ ᱩᱱᱤ ᱟᱡᱟᱜ ᱢᱮᱱᱮᱡᱚᱨ ᱥᱠᱤᱞ ᱞᱟᱹᱜᱤᱫ ᱟᱫᱚ ᱪᱟᱞᱟᱣ ᱮᱱᱟᱭ ᱛᱤᱱ ᱡᱚᱠᱷᱚᱡ ᱩᱱᱤ ᱑᱙᱙᱑ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱚᱠᱛᱚ ᱜᱟᱱᱫᱷᱤᱱᱚᱜᱚᱨ ᱨᱮ ᱞᱟᱞ ᱠᱨᱤᱥᱱᱚ ᱟᱰᱣᱟᱱᱤ ᱟᱜ ᱵᱟᱪᱷᱱᱟᱣ ᱠᱮᱢᱯᱮᱱ ᱢᱮᱱᱮᱡᱚᱨ ᱛᱟᱦᱮᱸ ᱠᱟᱱᱟᱭ ᱾

᱑᱙᱙᱕ ᱥᱟᱞ ᱨᱮ, ᱵᱤᱡᱮᱯᱤ ᱫᱚ ᱜᱩᱡᱽᱨᱟᱴ ᱨᱮ ᱟᱡ ᱯᱩᱭᱞᱩ ᱥᱚᱨᱠᱟᱨ ᱵᱮᱱᱟᱣ ᱮᱱᱟᱭ, ᱡᱟᱦᱟᱸᱨᱮ ᱠᱮᱥᱩᱵᱷᱟᱭ ᱯᱟᱴᱮᱞ ᱮ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱚᱠᱛᱚ ᱫᱚ ᱵᱤᱡᱮᱯᱤ ᱭᱤᱡ ᱢᱩᱬ ᱵᱤᱨᱚᱫᱷᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ, ᱫᱮᱦᱟᱛ ᱜᱩᱡᱽᱨᱟᱴ ᱨᱮ ᱢᱟᱨᱟᱝ ᱤᱱᱯᱷᱞᱩᱭᱮᱱᱥᱚᱞ ᱮ ᱛᱟᱦᱮᱸ ᱠᱟᱱᱟᱭ ᱾ ᱫᱮᱦᱟᱛ ᱮᱞᱟᱠᱟ ᱨᱮ ᱠᱚᱝᱜᱽᱨᱮᱥ ᱫᱚ ᱪᱟᱵᱟ ᱞᱟᱹᱜᱤᱫ ᱛᱮ ᱢᱳᱫᱤ ᱟᱨ ᱥᱟᱦ ᱫᱚ ᱵᱟᱱᱟᱨ ᱦᱚᱲ ᱢᱤᱫ ᱠᱟᱛᱮ ᱠᱤᱱ ᱠᱟᱹᱢᱤ ᱠᱮᱜᱼᱟ ᱾ ᱩᱱᱤᱭᱟᱜ ᱨᱚᱬᱱᱤᱛᱤ ᱫᱚ ᱡᱚᱛᱚ ᱟᱹᱛᱩ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱟᱹᱭᱩᱨᱤᱭᱟᱹ ᱯᱟᱱᱛᱮ ᱟᱨ ᱩᱱᱤ ᱵᱤᱡᱮᱯᱤ ᱨᱮ ᱥᱮᱞᱮᱫᱚᱜ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾ ᱩᱱᱤᱫᱚ ᱘,᱐᱐᱐ ᱢᱟᱨᱟᱝ ᱤᱱᱯᱷᱞᱩᱭᱮᱱᱥᱚᱞ ᱫᱮᱦᱟᱛ ᱟᱹᱭᱩᱨᱤᱭᱟᱹ ᱟᱜ ᱢᱤᱫ ᱱᱮᱴᱣᱟᱨᱠ ᱮ ᱵᱮᱱᱟᱣ ᱠᱮᱜᱼᱟᱭ, ᱡᱟᱦᱟᱸ ᱫᱚ ᱡᱚᱛᱚ ᱟᱹᱛᱩ ᱨᱮ ᱯᱨᱟᱫᱷᱟᱱ (ᱟᱹᱛᱩ ᱨᱤᱱᱤᱡ ᱢᱩᱠᱷᱤᱭᱟᱹ) ᱯᱚᱫᱽ ᱞᱟᱹᱜᱤᱫ ᱵᱟᱪᱷᱱᱟᱣ ᱮ ᱦᱟᱨᱟᱭ ᱞᱮᱱ ᱛᱟᱦᱮᱸᱫ ᱾

ᱵᱤᱡᱮᱯᱤ ᱯᱟᱨᱥᱮᱛ (᱒᱐᱑᱔ ᱠᱷᱚᱱ ᱒᱐᱑᱙)

᱒᱐᱑᱔ ᱥᱟᱞ ᱠᱷᱚᱱ ᱒᱐᱑᱖ ᱥᱟᱞ ᱛᱟᱞᱟ ᱨᱮ ᱵᱤᱡᱮᱯᱤ ᱫᱚ ᱢᱚᱦᱟᱨᱟᱥᱴᱨᱚ, ᱡᱷᱟᱨᱠᱷᱚᱸᱰ ᱟᱨ ᱟᱥᱟᱢ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟᱭ ᱢᱮᱱᱠᱷᱟᱱ ᱫᱤᱞᱞᱤ ᱟᱨ ᱵᱤᱦᱟᱨ ᱨᱮ ᱵᱟᱪᱷᱱᱟᱣ ᱦᱟᱨᱟᱣ ᱮᱱᱟᱭ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 



ᱛᱷᱚᱠ:ᱜᱩᱡᱽᱨᱟᱴᱤ ᱦᱚᱲ
ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱯᱟᱨᱥᱮᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱱᱮᱛᱟ